Via Maris

Via Maris on moderni nimi muinaiselle kauppatielle, joka yhdisti Egyptin Syyriaan, Vähään-Aasiaan ja Mesopotamiaan.

Yhdessä Via Traiana Novan kanssa Via Maris oli alueen merkittävin kauppareitti. Via Maris lähti Egyptistä al-Qantarasta Pelusionin läpi ja Siinain niemimaan pohjoisrantaa. Siellä tie kulki Kanaaninmaan rantaa läpi Gazan, Askalonin, Ashdodin, Jaffan ja Dorin, josta se kääntyi itään Tel Megiddon ja Jisreelin tasangon suuntaan päätyen lopulta Tiberiakseen Genesaretinjärven rannalle. Järveltä matka jatkui kohti pohjoista läpi Magdalan, Kapernaumim ja Tel Hazorin, josta se nousi hiljalleen Golanin kukkuloille ja päättyi Damaskokseen, josta matkaajat pystyivät jatkamaan Via Traiana Novalla.

Kauppareitit
Muinainen Lähi-itä